José Antonio Satué Huerto

**José Antonio Satué Huerto** (født 6. februar 1968 i Sesa i provinsen Huesca i Spania) er en spansk geistlig og katolsk biskop av Malaga.
## Liv og virke
### Bakgrunn
José Antonio Satué Huerto fullførte studiene som teknisk spesialist i industriell elektronikk ved * Instituto Politécnico de Huesca* (1987), og begynte deretter på Metropolitanseminaret i Zaragoza. Han studeerte filosofi og katolsk teologi ved *Centro Regional de Estudios Teológicos de Aragón* (CRETA).

### Prest
Den 4. september 1993 mottok han prestevielsens sakrament for bispedømmet Huesca. Satué Huerto virket opprinnelig som kapellan før han ble sogneprest i menigheten *San Lorenzo* i Huesca i 1998. 

I 2002 ble José Antonio Satué Huerto sendt til Roma for videre studier, hvor han oppnådde lisensiat i kanonisk rett fra Det pavelige gregorianske universitet i 2004. 

Fra 2004 til 2009 var han generalvikar for bispedømmet Huesca. Han var også delegat for sosial kommunikasjon og som official fra 2004 til 2015- og som kanikk ved katedralen *Nuestra Señora de Montserrat* i Huesca fra 2006 til 2009. Satué Huerto var også sogneprest i Ibieca, Labata, Aguas og Liesa fra 2008 til 2009. I 2009 ble han sogneprest i Sariñena og Lastanosa. Fra 2012 til 2015 var han sogneprest i menigheten *Santo Domingo y San Martín* i Huesca. Han var også medlem av presterådet i bispedømmet Huesca fra 2011 til 2015. 

Fra og med 2015 var José Antonio Satué Huerto engasjert i den romerske kurie i Kongregasjonen for kleresiet.

### Biskop av Teruel y Albarracín
Den 16. juli 2021 utnevnte pave Frans ham til biskop av Teruel y Albarracín. Erkebiskopen av Barcelona, kardinal Juan José Omella Omella, ordinerte ham til biskop den 18. september samme år i katedralen *San Pedro* i Teruel; medkonsekratorer var den emeriterte prefekt for Kongregasjonen for kleresiet, kardinal Beniamino Stella, og erkebiskopen av Zaragoza, Carlos Manuel Escribano Subías.

I september 2022 beordret pave Frans en ny kirkelig rettssak mot en tidligere lærer ved Gaztelueta-skolen, José María Martínez, som allerede var  blitt stilt for retten og blitt frikjent etter kanonisk prosess ledet av av kardinal Luis Ladaria i 2015 Den nye rettssaken ble beordret av paven på anmodning fra den som hevdet seg krenket; dette skjedde under et TV-program. Satué ble utnevnt til pavens president-delegat (dommer) i den nye kanoniske prosess.

Denne nye prosess er blitt kritisert av både anklagede og kilder nær ham, samt av professoren i konstitusjonsrett ved Universitetet i Navarra, Fernando Simón Yarza,[14][16][15] som advarte at grunnleggende prinsipper for en rettferdig rettssak kunne bli krenket, slik som dommerens upartiskhet, partenes likestilling i bevisførselen, uskyldspresumsjonen, straffelovens forbud mot tilbakevirkende kraft eller prinsippet *«[[non bis in idem]]»* (ikke to ganger om samme), som forhindrer at de samme fakta blir tatt opp til doms en gang til.

I februar 2024 kom biskop Satué tilbake til offentligheten ved det at han ikke tokm imot forklaring fra vitnet Silverio Nieto. Han hadde foretsatt en preliminære etterforskning for Kongregasjonen for Troslæren, som hadde konkludert med at saken ble anlagt ved denne institusjon og indikasjonen om at professor Martínez' gode navn og rykte skulle gjenopprettes.

### Biskop av Malaga
Den 27. juni 2025 utnevnte pave Frans José Antonio Satué Huerto til biskop av Malaga. 

## Episkopalgenealogi

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Erkebiskop Gabino Díaz Merchán (1926-2022) *1965
* Erkebiskop Elías Yanes Alvarez (1928-2018) *1970
* Kardinal Juan José Omella Omella (1946- ) *1996
* Biskop *José Antonio Satué Huerto* (1968-) *2021

## Referanser